Հարկ է նշել նաև, որ Շենքի հիմնական՝ Քաղշինպետկոմի հաստատած նախագծում Շենքի համար նախատեսված է եղել ամբողջական տանիք, սակայն մեր՝ շահառուներիս կողմից բնակարանների ձեռք բերման նախնական պայմանագրերի կնքումից հետո, առանց քաղաքաշինության կոմիտեի իմացության, «Միկշինը» Երեւանի քաղաքապետարանի միջոցով հաջողել է կատարել նախագծի փոփոխություն՝ «տանիքը» անվանափոխելով «վերնահարկի», այնինչ դրա նշանակությունը շարունակում է մնալ «տանիք»: Ընդ որում՝ Քաղաքաշինության պետական կոմիտեն ստորագրել է Շենքի ավարտական ակտն ու ընդունել այն «Միկշին» ՍՊԸ-ից՝ առանց նույնիսկ ստուգելու, թե Շենքը փաստացի համապատասխանո՞ւմ է կառավարության սահմանած պահանջներին։